ระเบียบกองทุนบำเหน็จบำนาญข้าราชการระเบียบกองทุนบำเหน็จบำนาญข้าราชการว่าด้วยแนวปฏิบัติกรณีผู้มีสิทธิรับเงินจากกองทุนไม่รับเงินภายในกำหนดอายุความพ.ศ. ๒๕๕๗[๑] โดยที่เป็นการสมควรปรับปรุงแนวปฏิบัติกรณีผู้มีสิทธิรับเงินจากกองทุนไม่รับเงินภายในกำหนดอายุความให้เหมาะสมยิ่งขึ้นอาศัยอำนาจตามความในมาตรา ๒๔แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ เลขาธิการออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกองทุนบำเหน็จบำนาญข้าราชการว่าด้วยแนวปฏิบัติกรณีผู้มีสิทธิรับเงินจากกองทุนไม่รับเงินภายในกำหนดอายุความพ.ศ. ๒๕๕๗ข้อ ๒ ระเบียบนี้ให้ใช้บังคับตั้งแต่วันที่๑ ตุลาคม ๒๕๕๗ เป็นต้นไปข้อ ๓ ผู้มีสิทธิรับเงินจากกองทุนอาจสิ้นสิทธิเรียกร้องในการรับเงินจากกองทุนเนื่องจากครบกำหนดอายุความตามประมวลกฎหมายแพ่งและพาณิชย์ในกรณีดังต่อไปนี้(๑) ไม่ยื่นแบบขอรับเงินจากกองทุนภายในระยะเวลาสิบปีนับแต่วันสิ้นสุดสมาชิกภาพ(๒) ยื่นแบบขอรับเงินจากกองทุนแล้วและกองทุนทำการจ่ายเงินให้แก่ผู้มีสิทธิรับเงินตามวิธีการที่ผู้มีสิทธิรับเงินแสดงความประสงค์ไว้แล้วแต่ไม่สามารถดำเนินการได้ต่อมากองทุนได้มีหนังสือแจ้งเหตุขัดข้องในการจ่ายเงินตามวิธีการที่ผู้มีสิทธิรับเงินแสดงความประสงค์ไว้ให้ผู้มีสิทธิรับเงินทราบแล้วและผู้มีสิทธิรับเงินไม่ได้ติดต่อขอรับเงินจากกองทุนภายในระยะเวลาสิบปีนับแต่วันที่หนังสือแจ้งเหตุขัดข้องได้ไปถึงผู้มีสิทธิรับเงินข้อ ๔ สมาชิกที่สิ้นสุดสมาชิกภาพในกรณีดังต่อไปนี้ยังไม่ถือเป็นผู้มีสิทธิรับเงินจากกองทุนที่จะเริ่มนับอายุความสิ้นสิทธิเรียกร้องตามประมวลกฎหมายแพ่งและพาณิชย์(๑)สมาชิกที่สิ้นสุดสมาชิกภาพเนื่องจากออกจากราชการซึ่งขอฝากเงินที่มีสิทธิได้รับให้กองทุนบริหารต่อ(๒) สมาชิกที่สิ้นสุดสมาชิกภาพและมีกรณีถูกกล่าวหาว่ากระทำความผิดวินัยหรือคดีอาญาและการพิจารณายังไม่ถึงที่สุดเฉพาะส่วนของเงินประเดิม เงินชดเชย และผลประโยชน์ของเงินดังกล่าว(๓)สมาชิกที่สิ้นสุดสมาชิกภาพซึ่งเป็นข้าราชการทหารรับเบี้ยหวัดและอยู่ระหว่างรอย้ายประเภทรับบำเหน็จบำนาญให้นำแนวปฏิบัติตามที่กำหนดไว้ในระเบียบนี้มาใช้บังคับกับสมาชิกที่สิ้นสุดสมาชิกภาพตาม(๑) (๒) และ (๓) เมื่อเกิดสิทธิในการขอรับเงินจากกองทุนแล้วข้อ ๕ เมื่อกองทุนได้รับแจ้งว่าสมาชิกภาพของสมาชิกสิ้นสุดลงแล้วแต่ผู้มีสิทธิรับเงินไม่ยื่นแบบขอรับเงินจากกองทุนให้กองทุนดำเนินการตามลำดับขั้นตอนดังต่อไปนี้(๑)มีหนังสือถึงผู้มีสิทธิรับเงินเพื่อแจ้งให้ยื่นแบบขอรับเงินจากกองทุนภายในหกเดือนนับแต่วันที่สมาชิกภาพของสมาชิกสิ้นสุดลง(๒) เมื่อพ้นกำหนดเวลาตาม (๑) แล้ว ผู้มีสิทธิรับเงินยังมิได้ยื่นแบบขอรับเงินจากกองทุนอีกให้มีหนังสือถึงผู้มีสิทธิรับเงินเพื่อแจ้งให้ยื่นแบบขอรับเงินจากกองทุนภายในสามเดือนนับแต่วันที่พ้นกำหนดเวลาตาม(๑)ข้อ ๖ เมื่อปรากฏว่าผู้มีสิทธิรับเงินยื่นแบบขอรับเงินจากกองทุนและกองทุนทำการจ่ายเงินให้แก่ผู้มีสิทธิรับเงินตามวิธีการที่ผู้มีสิทธิรับเงินแสดงความประสงค์ไว้แล้วแต่ไม่สามารถดำเนินการได้ให้กองทุนดำเนินการตามลำดับขั้นตอนดังต่อไปนี้(๑)ติดตามผู้มีสิทธิรับเงินทางโทรศัพท์ตามข้อมูลที่ได้รับแจ้งจากผู้มีสิทธิรับเงินหรือที่ตรวจพบจากฐานข้อมูลของกรมบัญชีกลางเมื่อพ้นระยะเวลาสามเดือนนับแต่วันที่กองทุนทำการจ่ายเงินให้แก่ผู้มีสิทธิรับเงิน(๒) เมื่อพ้นระยะเวลาหกเดือนนับแต่วันที่กองทุนทำการจ่ายเงินให้แก่ผู้มีสิทธิรับเงินแล้วแต่ผู้มีสิทธิรับเงินยังไม่รับเงินตามวิธีการที่แสดงความประสงค์ไว้อีกให้มีหนังสือแจ้งเหตุขัดข้องในการจ่ายเงินให้ผู้มีสิทธิรับเงินทราบเพื่อติดต่อขอรับเงินจากกองทุนต่อไป(๓) เมื่อพ้นระยะเวลาเก้าเดือนนับแต่วันที่กองทุนทำการจ่ายเงินให้แก่ผู้มีสิทธิรับเงินแล้วแต่ผู้มีสิทธิรับเงินยังไม่รับเงินตามวิธีการที่แสดงความประสงค์ไว้อีกให้มีหนังสือแจ้งเตือนให้ผู้มีสิทธิรับเงินติดต่อขอรับเงินจากกองทุนเป็นครั้งสุดท้ายข้อ ๗ เมื่อผู้มีสิทธิรับเงินสิ้นสิทธิเรียกร้องเงินจากกองทุนเนื่องจากครบกำหนดอายุความตามประมวลกฎหมายแพ่งและพาณิชย์แล้วให้กองทุนดำเนินการดังต่อไปนี้(๑) กรณีเป็นผู้มีสิทธิรับเงินตามข้อ ๕ให้ปิดบัญชีเงินรายบุคคลของสมาชิกที่สิ้นสุดสมาชิกภาพและโอนเงินทุกประเภทเข้าบัญชีเงินกองกลางภายในเดือนถัดจากเดือนที่ครบกำหนดอายุความสิ้นสิทธิเรียกร้อง(๒) กรณีเป็นผู้มีสิทธิรับเงินตามข้อ ๖ให้โอนเงินจากบัญชีเงินรอจ่ายคืนสมาชิกเข้าบัญชีเงินกองกลางภายในเดือนถัดจากเดือนที่ครบกำหนดอายุความสิ้นสิทธิเรียกร้องข้อ ๘ หนังสือที่กองทุนมีถึงผู้มีสิทธิรับเงินตามแนวปฏิบัติที่กำหนดไว้ในระเบียบนี้ให้ส่งทางไปรษณีย์ลงทะเบียนตอบรับไปตามที่อยู่ของผู้มีสิทธิรับเงินซึ่งปรากฏจากข้อมูลทะเบียนราษฎร์ของกรมการปกครองโดยระบุข้อความแจ้งเตือนการสิ้นสิทธิเรียกร้องเงินจากกองทุนเนื่องจากครบกำหนดอายุความตามกฎหมายให้ทราบด้วยในกรณีที่ผู้มีสิทธิรับเงินยื่นแบบขอรับเงินจากกองทุนและกองทุนทำการจ่ายเงินให้แก่ผู้มีสิทธิรับเงินตามวิธีการที่ผู้มีสิทธิรับเงินแสดงความประสงค์ไว้แล้วแต่ไม่สามารถดำเนินการได้ให้จัดส่งแบบแจ้งความประสงค์ขอบริจาคเงินเข้าบัญชีเงินกองกลางหรือสภากาชาดไทยไปพร้อมกับหนังสือตามวรรคหนึ่งด้วยข้อ ๙ หากผู้มีสิทธิรับเงินแจ้งความประสงค์ขอบริจาคเงินเข้าบัญชีเงินกองกลางให้กองทุนโอนเงินเข้าบัญชีเงินกองกลางตามความประสงค์ของผู้มีสิทธิรับเงินที่กองทุนได้รับแจ้งในแต่ละเดือนภายในสามวันทำการของเดือนถัดไปหากผู้มีสิทธิรับเงินแจ้งความประสงค์ขอบริจาคเงินให้แก่สภากาชาดไทยให้กองทุนจัดทำเช็คสั่งจ่าย สภากาชาดไทย เมื่อมีจำนวนเงินบริจาครวมกันไม่น้อยกว่าหนึ่งหมื่นบาทและตามจำนวนเงินบริจาคที่ปรากฏในวันทำการสุดท้ายของแต่ละปีข้อ ๑๐ เพื่อประโยชน์ในการติดตามให้ผู้มีสิทธิรับเงินได้รับเงินจากกองทุนนอกเหนือจากการมีหนังสือติดตามไปยังผู้มีสิทธิรับเงินแล้วให้กองทุนประชาสัมพันธ์ผ่านสื่อต่าง ๆ เช่น รายการวิทยุหรือโทรทัศน์เว็บไซต์ของกองทุนและส่วนราชการ การประชุมสัมมนาร่วมกับสมาชิกหรือผู้แทนส่วนราชการเพื่อให้ผู้มีสิทธิรับเงินทราบแนวทางการติดต่อขอรับเงินจากกองทุนภายในกำหนดอายุความข้อ ๑๑ เมื่อกองทุนดำเนินการตามข้อ ๗ แล้วภายหลังปรากฏว่ามีผู้ติดต่อขอรับเงินจากกองทุนหรือปรากฏข้อเท็จจริงอื่นที่ทำให้กองทุนต้องโอนเงินออกจากบัญชีเงินกองกลางให้กองทุนตรวจสอบสิทธิและดำเนินการดังต่อไปนี้(๑) กรณีผู้ติดต่อขอรับเงินจากกองทุนมีสิทธิได้รับเงินจากกองทุนตามประมวลกฎหมายแพ่งและพาณิชย์ให้ดำเนินการดังต่อไปนี้(ก) กรณีเป็นผู้มีสิทธิรับเงินตามข้อ ๕ให้คำนวณจ่ายเงินจากบัญชีเงินกองกลางให้แก่ผู้มีสิทธิรับเงินโดยใช้จำนวนหน่วยที่เคยมีอยู่ในบัญชีเงินรายบุคคลของสมาชิกณ วันโอนเงินเข้าบัญชีเงินกองกลาง และใช้มูลค่าต่อหน่วยของบัญชีเงินกองกลาง ณวันที่ทำรายการจ่ายเงินให้แก่ผู้มีสิทธิรับเงิน ทั้งนี้ให้ทำการจ่ายเงินตามวิธีการที่ผู้มีสิทธิรับเงินแสดงความประสงค์ไว้(ข) กรณีเป็นผู้มีสิทธิรับเงินตามข้อ ๖ให้คำนวณจ่ายเงินจากบัญชีเงินกองกลางตามจำนวนที่โอนเข้าบัญชีเงินกองกลางตามข้อ ๗(๒) ทั้งนี้ให้ทำการจ่ายเงินตามวิธีการที่ผู้มีสิทธิรับเงินแสดงความประสงค์ไว้(๒)กรณีผู้ติดต่อขอรับเงินจากกองทุนไม่มีสิทธิได้รับเงินจากกองทุนเนื่องจากสิ้นสิทธิเรียกร้องตามประมวลกฎหมายแพ่งและพาณิชย์ให้มีหนังสือแจ้งปฏิเสธการจ่ายเงินโดยระบุเหตุผลและขั้นตอนการติดตามผู้มีสิทธิรับเงินของกองทุนให้ทราบด้วย(๓)กรณีเป็นผู้ได้รับคืนสถานภาพข้าราชการอันเป็นผลให้กลับคืนสมาชิกภาพของกองทุนให้โอนเงินออกจากบัญชีเงินกองกลางไปยังบัญชีเงินรายบุคคลของสมาชิกผู้นั้นโดยคำนวณจากจำนวนหน่วยที่เคยมีอยู่ในบัญชีเงินรายบุคคลของสมาชิกผู้นั้น ณวันโอนเงินเข้าบัญชีเงินกองกลาง และใช้มูลค่าต่อหน่วยของบัญชีเงินกองกลาง ณวันที่ทำรายการโอนออกจากบัญชีเงินกองกลางข้อ ๑๒ กรณีมีผู้มีสิทธิรับเงินจากกองทุนที่สิ้นสิทธิการรับเงินจากกองทุนตามข้อ๓ อยู่ก่อนวันที่ระเบียบนี้ใช้บังคับให้มีหนังสือแจ้งผู้มีสิทธิรับเงินให้ติดต่อขอรับเงินจากกองทุนภายในสองปีนับแต่วันที่ได้รับหนังสือจากกองทุนโดยระบุข้อความแจ้งเตือนการสิ้นสิทธิเรียกร้องเงินจากกองทุนเนื่องจากครบกำหนดอายุความตามกฎหมายให้ทราบด้วยหากผู้มีสิทธิรับเงินไม่ติดต่อขอรับเงินจากกองทุนภายในกำหนดระยะเวลาตามวรรคหนึ่งให้ดำเนินการตามข้อ ๗ ให้เสร็จสิ้นภายในเก้าสิบวันนับแต่พ้นกำหนดระยะเวลาดังกล่าวข้อ ๑๓ ให้เลขาธิการเป็นผู้รักษาการตามระเบียบนี้และให้มีอำนาจตีความวินิจฉัยปัญหาที่เกิดขึ้นเกี่ยวกับการปฏิบัติตามระเบียบนี้ประกาศณ วันที่ ๓๐ กันยายน พ.ศ. ๒๕๕๗สมบัตินราวุฒิชัยเลขาธิการคณะกรรมการกบข.ปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๓๓/๑๑ ธันวาคม ๒๕๕๗